CELEX: 22019D0751
Language: lt
Date: 1499385600000
Title: 2017 m. liepos 7 d. EEE jungtinio komiteto sprendimas Nr. 144/2017, kuriuo iš dalies keičiamas EEE susitarimo XIpriedas (Elektroniniai ryšiai, audiovizualinės paslaugos ir informacinėvisuomenė) [2019/751]

16.5.2019   
               
               
                  LT
               
               
                  Europos Sąjungos oficialusis leidinys
               
               
                  L 128/44
               
            
         EEE JUNGTINIO KOMITETO SPRENDIMAS
         Nr. 144/2017
         2017 m. liepos 7 d.
         kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2019/751]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. liepos 12 d. Komisijos įgyvendinimo sprendimas (ES) 2016/1250 dėl ES ir JAV „privatumo skydo“užtikrinamos apsaugos tinkamumo pagal Europos Parlamento ir Tarybos direktyvą 95/46/EB (1);
                  
               
                     (2)
                  
                  
                     todėl EEE susitarimo XI priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XI priede po 5ep punkto (Komisijos įgyvendinimo sprendimas 2013/65/ES) įterpiamas šis punktas:
            
                        „5eq.
                     
                     
                        32016 D 1250: 2016 m. liepos 12 d. Komisijos įgyvendinimo sprendimu (ES) 2016/1250 dėl ES ir JAV „privatumo skydo“užtikrinamos apsaugos tinkamumo pagal Europos Parlamento ir Tarybos direktyvą 95/46/EB (OL L 207, 2016 8 1, p. 1).“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo sprendimo (ES) 2016/1250 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2017 m. liepos 8 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. liepos 7 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 207, 2016 8 1, p. 1.
         
            (*1)  Konstitucinių reikalavimų nenurodyta.
      
      
         
            Bendra Susitariančiųjų Šalių deklaracija pridedama prie Sprendimo Nr. 144/2017, kuriuo į Susitarimą įtraukiamas Komisijos įgyvendinimo sprendimas (ES) 2016/1250 dėl ES ir JAV „privatumo skydo“ užtikrinamos apsaugos tinkamumo pagal Europos Parlamento ir Tarybos direktyvą 95/46/EB
            Įgyvendinimo sprendime (ES) 2016/1250 nustatyta, kad dėl žmogiškųjų išteklių duomenų, surinktų įdarbinimo metu, tvarkymo arba kai organizacija savanoriškai sutiko, kad duomenų apsaugos institucijos (DAI) prižiūrėtų jos veiklą, pagal ES ir JAV „privatumo skydą“ sertifikuotos organizacijos vadovausis Europos duomenų apsaugos institucijų rekomendacijomis. DAI rekomendacijos bus teikiamos per Sąjungos lygiu įkurtą DAI neformalią komisiją, remiantis DAI kompetencija organizuoti jų darbą ir bendradarbiauti tarpusavyje.
            Jei tam tikri atvejai priklausytų JAV „privatumo skydo“ ombudsmeno kompetencijai, individualūs skundai ir tolesnė komunikacija bus persiųsti ombudsmenui per centralizuotą ES individualių skundų nagrinėjimo įstaigą, kurią sudarys Sąjungos duomenų apsaugos institucijos.
            Susitariančiosios Šalys sutaria, kad duomenų apsaugos institucijų dalyvavimas tokių įstaigų darbe yra būtinas tam, kad būtų laikomasi šių institucijų kompetencijos nagrinėti asmenų pateiktus skundus, susijusius su jų teisių ir laisvių dėl asmens duomenų tvarkymo apsauga, ir tam, kad institucijos galėtų naudotis direktyvos 95/46/EB joms suteiktais tyrimo ir intervencijos įgaliojimais.
            Direktyva 95/46/EB įtraukta į EEE susitarimą, todėl ELPA valstybės privalo savo duomenų apsaugos institucijoms užtikrinti visapusišką priežiūros įgaliojimų įgyvendinimą, įskaitant dėl asmens duomenų perdavimo trečiosioms šalims. Susitariančiosios Šalys sutaria, kad, kaip nurodyta ES ir JAV „privatumo skyde“, ELPA valstybių duomenų apsaugos institucijoms turėtų būti suteikta galimybė dalyvauti DAI neformalioje komisijoje ir ES individualių skundų nagrinėjimo įstaigos darbe siekiant užtikrinti priežiūros praktikos konvergenciją ir vienodą asmenų teisių ir laisvių apsaugą visoje EEE.
            Kaip numatyta Įgyvendinimo sprendime (ES) 2016/1250, ES duomenų subjektai galės pasinaudoti kraštutiniu teisių gynimo mechanizmu, t. y. „privatumo skydo“ komisija, dėl neišnagrinėtų skundų, kurių nepavyko išnagrinėti konsultuojantis su susijusia organizacija arba dalyvaujant DAI arba Jungtinių Amerikos Valstijų komercijos departamentui. „Privatumo skydo“ komisiją sudarys arbitrai, pasirinkti šalių iš Europos Komisijos ir JAV komercijos departamento sudaryto sąrašo.
            Susitariančiosios Šalys sutaria, kad Komisija su ELPA valstybėmis konsultuosis dėl arbitrų sąrašo sudėties ir prieš paskirdama arbitrus atsižvelgs į ELPA valstybių nuomonę.